हिंदी सहित 40 भाषाओं को सपोर्ट करेगा, अपने आइडिया को इमेज में बदल सकेंगे
Google launches AI chatbot Bard at I/O 2023 - टेक कंपनी गूगल ने बुधवार रात को कैलिफोर्निया में हुए अपने सबसे बड़े इवेंट 'Google I/O 2023' में AI चैटबॉट 'बार्ड' को लॉन्च कर दिया है।
टेक कंपनी गूगल ने बुधवार रात को कैलिफोर्निया में हुए अपने सबसे बड़े इवेंट 'Google I/O 2023' में AI चैटबॉट 'बार्ड' को लॉन्च कर दिया है। बार्ड अब भारत सहित 180 देशों में अवेलेबल हो गया है। इससे पहले यह सिर्फ UK और US में अवेलेबल था। गूगल का ये चैटबॉट ओपन AI के ChatGPT को कॉम्पिटिशन देगा।
बार्ड को पहले सिर्फ टेक्स्ट के साथ लॉन्च किया गया था, लेकिन अब गूगल ने इसमें बेहतर रिस्पॉन्स के लिए विजुअल्स को भी जोड़ा है। उदाहरण के लिए, मान लीजिए कोई यूजर मुंबई ट्रैवल कर रहा है और वो 'मुंबई में मुझे कहां यात्रा करनी चाहिए?' प्रॉम्प्ट का उपयोग करता है, तो बार्ड अपने रिस्पॉन्स में टेक्स्ट के अनुरूप विजुअल्स को भी शामिल करेगा।
गूगल का नया चैटबॉट इस्तेमाल कैसे करें? 
बार्ड पर कोडिंग सबसे ज्यादा पॉपुलर
गूगल ने हाल ही में बार्ड को PaLM 2 में शिफ्ट किया है, जो ज्यादा सक्षम और बड़ा लैंगवेज मॉडल है। पाम 2 पर शिफ्ट होने से बार्ड की एडवान्स्ड मैथ्स, रीजनिंग स्किल और कोडिंग कैपिसिटी बढ़ गई है। पिछले कुछ हफ्तों में बार्ड, कोडिंग सबसे ज्यादा पॉपुलर चीजों में से एक बन गई है। लोग इसका खूब इस्तेमाल कर रहे हैं। बार्ड में गूगल लेंस को भी ऐड किया किया गया है। इससे इमेज को देखकर बार्ड डिटेल्स देगा।
आइडिया को इमेज में बदल सकेंगे
एक्सपीरिएंस को बेहतर करने के लिए गूगल बार्ड को डॉक्स, ड्राइव, जीमेल, मैप्स और अन्य प्रोडक्ट के साथ इंटीग्रेट करेगा। यानी डॉक्स, ड्राइव, जीमेल में भी आप बार्ड का इस्तेमाल कर सकेंगे। इसके अलावा एडोब फाइरफ्लाई जैसी बाहरी पार्टनर्स के एक्सटेंशन के साथ भी बार्ड इंटीग्रेट हो सकेगा। इससे आप आसानी से और जल्दी से अपने क्रिएटिव आइडिया को हाई-क्वालिटी इमेजेज में बदल सकेंगे।
आर्टिफिशियल इंटेलिजेंस से बदलेगा फ्यूचर
इवेंट की शुरुआत कंपनी के CEO सुंदर पिचाई ने 'बार्ड' और गूगल के कई अपकमिंग फीचर्स की डिटेल्स शेयर की। उन्होंने आर्टिफिशियल इंटेलिजेंस के बारे में बात की और बताया कि यह फ्यूचर को कैसे बदलने वाला है। पिचाई ने बताया कि आने वाले समय में किस तरह से गूगल सर्च में जनेरेटिव AI का इस्तेमाल किया जाएगा।
उन्होंने कहा कि आप केवल गूगल सर्च बार में अपनी इमैजिनेशन के बारे में लिखे और AI की मदद से गूगल सर्च आपको बेस्ट रिजल्ट देगा। वहीं चैटबॉट BARD हिंदी, बांग्ला सहित 40 लैंग्वेज में काम करेगा। हालांकि अभी ये केवल इंग्लिश, जापानी और कोरियन भाषा में काम करता है। इसमें यूजर्स विजुअल के माध्यम से भी सवाल पूछ सकेंगे।
गूगल शीट में मिलेगा AI सपोर्ट
अब गूगल शीट में prompt डालकर AI की मदद से शीट तैयार कर सकेंगे। आपको अगर एक ऐसी शीट चाहिए, जिसमें एम्पलॉइज की सारी डिटेल हो तो इसके लिए आप शीट के सर्च बॉक्स में prompt दे देगें तो शीट तैयार हो जाएगी। गूगल ने AI बेस्ड चैटबॉट 'बार्ड' में नए टूल्स का सपोर्ट देने का ऐलान किया है। बार्ड यूजर्स की सिक्योरिटी और प्राइवेसी का ख्याल रखेगा।
Duet AI से रियल टाइम कोड जनरेट होगा
गूगल ने क्लाउड के लिए Duet AI का भी ऐलान किया है। ये एप्लिकेशन डेवलपर्स और डेटा इंजीनियरों जैसे क्लाउड यूजर्स के लिए AI-ड्रिवन कोड असिस्टेंस प्रदान करता है। यह रियल टाइम में टाइप करते ही कोड रिकमेंडेशन देता है। पूरे फंक्शन और कोड ब्लॉक जनरेट करता है और फिक्सेज सजेस्ट करते हुए कोड में एरर की पहचान करता है।
गूगल फोटोज में मिलेगा AI सपोर्ट
पिचाई ने बताया कि इस साल के अंत में गूगल फोटोज में AI पावर्ड एडिटिंग टूल्स मिलेंगे। इन टूल्स की मदद से फोटो एडिट आसान हो जाएगा। मैजिक इरेजर टूल AI की मदद से बैकग्राउंड को इफेक्ट किए बिना किसी भी ऑब्जेक्ट को इरेज कर देगा। इसके साथ ही गूगल फोटोज में मैजिक टूल मिलेगा, जो फोटो में ऑबजेक्ट को मूव करने (री-पोजिशनिंग) पर ब्लैंक एरिया को रीक्रीएट करेगा। नीचे दिए गए इमेज में देख सकते हैं।
​​​​​​ये भी पढ़ें...
गूगल लाया अपना पहला फोल्डेबल स्मार्टफोन पिक्सल फोल्ड और टैबलेट...
टेक कंपनी गूगल (Google) ने I/O-2023 इवेंट में अपना पहला फोल्डेबल स्मार्टफोन पिक्सल फोल्ड (Pixel Fold) और पिक्सल टैबलेट (Pixel Tablet) ग्लोबल मार्केट के लिए लॉन्च कर दिया है। वहीं, 5G स्मार्टफोन पिक्सल 7A (Pixel 7A) को ग्लोबल मार्केट के साथ भारत में भी लॉन्च कर दिया है। पूरी खबर पढ़ने के लिए यहां क्लिक करें